یونسکو

یونسکو  بیر عومومی تشکیلاتین آدی دیر.

یونسکو

'یونسکو' (UNESCO — United Nations Educational, Scientific and Cultural Organization) – علم، تحصیل و مدنیت اوزره بیرلشمیش میلتلر تشکیلاتی.

تشکیلات 16 نویابر 1945-جی ایلده یارادیلمیشدیر، مرکزی قرارگاهی فرانسه نین باشکندی پاریسده یئرلشمیشدیر. تشکیلاتین ترکیبینه دونیانین موختلیف حیصه لرینده یئرلشمیش 67 بورو و آلت بؤلمه‌لر داخیلدیر.

یونئسکو-نون نیظامنامه‌سی 1945-جی ایلده لندن کونفرانسیندا قبول ائدیلمیش، 4 نویابر 1946-جی ایلده قوووه‌یه مینمیشدیر. حال-حاضیردا تشکیلاتین 191 اؤلکه عوضوودور.

یونئسکو-نون اساس مقصدی – عیرقیندن، جینسیندن، دیلیندن و دینیندن آسیلی اولمایاراق تحصیل، علم و مدنیت ساحه‌لری اوزره خالقلارین امکداشلیغینی گئنیشلندیرمک یولو ایله صولحون و تهلوکه‌سیزلیگین مؤحکملنمه‌سینه کؤمک ائتمکدیر.

1972-جی ایلده یونئسکو طرفیندن "عوموم دونیا مدنی و طبیعی ایرثین قورونماسی حاقیندا کونوئنسییا" قبول ائدیلمیشدیر.

بو تشکیلاتین نیظامنامه‌سی 1945-جی ایلین نویابر آییندا لندن‌ده 44 اؤلکه‌نین نوماینده‌لرینین قاتیلدیقلاری ییغینجاقدا قبول ائدیلمیشدیر. تورکیه، بو سنه‌دی ایمضالایان ایلک ایییرمی دؤولت آراسیندادیر (یونئسکو نیظامنامه‌سی، تورکیه‌ده 20 مای 1946 تاریخلی و 4895 سایلی قانونلا تصدیق ائدیلمیشدیر).

مرکزی پاریسده اولان و عومومی کونفرانس، ایجرا شوراسی،کاتیبلیک اولماقلا اوچ عالی اورقانی اولان یونئسکو تحصیل، علم و مدنیت ساحه لرینده‌کی مقصدلرینی، اؤزونه عوضو اولان هر دؤولتده قورولان میللی کومیسیالار واسیطه‌سیله رئاللاشدیرماغا چالیشیر.

عومومی کونفرانس
عوضو دؤولتلرین نوماینده‌لریندن عیبارت اولان عومومی کونفرانس 1946-1953-جی ایللر آراسیندا حالیندا هر ایل، 1954-جی ایلدن بری ایکی ایلده بیر توپلاشیر. بو واختا قدر 26 عومومی کونفرانس کئچیریلمیشدیر.

عومومی کونفرانس، تشکیلاتین ان صلاحیتلی اورقانی اولاراق ایجرا شوراسی عوضولرینی و باش دیرئکتورو سئچیر، یونئسکو-نون ایش پروقراملارینی قبول ائدیر و بودجه‌نی تصدیق ائدیر.

ایجرا شوراسی
یونئسکو ایجرا شوراسی عومومی کونفرانسا قاتیلان و حؤکومت‌لرین طرفیندن آدای گؤستریلن نوماینده‌لر آراسیندان دؤرد ایل اۆچون 58 عوضودن عیبارت سئچیلیر.

کاتیبلیک
عومومی کونفرانس طرفیندن آلتی ایل اۆچون سئچیلن باش دیرئکتورون رهبرلیگی آلتیندا یونئسکو کاتیبلیگی تحصیل، علم، مدنیت و اونسیت ساحه لرینه سوروملودور.

کاتیبلیگین باشلیجا وضیفه‌سی، ایکی ایللیک یونئسکو پروقراملارینین تطبیق اولونماسی اۆچون بوتون لازیمی تئکنیکی ایشلری گؤرمک و تدبیرلری تشکیل ائتمکدیر.

 قایناقلار  

بؤلمه:بیرلشمیش میلتلر قورومو
بؤلمه:یونسکو
بؤلمه:Organizations established in 1945
بؤلمه:Conservation and restoration organizations
بؤلمه:Heritage organizations
بؤلمه:International cultural organizations
بؤلمه:International educational organizations
بؤلمه:International scientific organizations
بؤلمه:Lists of organizations based in France
بؤلمه:Organizations based in Paris
بؤلمه:United Nations Development Group
بؤلمه:United Nations specialized agencies
بؤلمه:France and the United Nations
بؤلمه:۱۹۴۵ - جی ایلینده فرانسه اؤلکه‌سینده یارانانلار